
BASES REGULADORES DE LA CONCESSIÓ – CONVENI 2025
  
El Catllar, a data de la signatura electrònica

REUNITS
 
D'una part, l'Excm. Sr. XAVIER CANADELL OLIVÉ, com ALCALDE en nom i representació de l'Ajuntament i en virtut de l'article 21.1.b) de la Llei 7/1985, de 2 d'abril, Reguladora de les Bases del Règim Local, especialment autoritzat per a la signatura del present Conveni per acord de la Junta de Govern Local.
 
I d'una altra part, Josep M. Gavaldà Colomina representant de l'entitat FUNDACIÓ CASTELL DEL CATLLAR amb CIF G-55660799 l'objecte social de la qual és la defensa, preservació, conservació i promoció del patrimoni arqueològic, arquitectònic, documental i cultural d’interès històric de titularitat municipal, i en particular del castell del Catllar, i autoritzat per subscriure el present Conveni. D'ara endavant entitat beneficiària.
 
Ambdues parts es reconeixen mútua i recíprocament la capacitat legal suficient i necessària per a aquest acte, i lliurement:
 
EXPOSEN
 
PRIMER. Que aquest Ajuntament té entre les seves àrees d'actuació fomentar els valors de les entitats, agrupacions i associacions del municipi, i així, promocionar el municipi i la participació de la ciutadania.
 
SEGON. Que per donar resposta a aquesta necessitat cal col·laborar subvencionant l'activitat de l’entitat beneficiària per fer front a les despeses de funcionament.

TERCER. Que l'entitat beneficiària a dalt referenciada té com a objecte social la promoció, preservació defensa i conservació del patrimoni arqueològic, arquitectònic, documental i cultural d’interès històric de titularitat municipal, i en particular del castell del Catllar.
 
QUART., Que al pressupost general d'aquest Ajuntament aprovat en data 23 de desembre de 2024, en sessió Plenària ordinària, s'ha destinat a l'aplicació pressupostària 334/48203 un import de 10.000,00 euros, per a la concessió de la subvenció nominativa objecte d’aquest conveni. 

CINQUÈ. Que la finalitat del present Conveni és: Establir les bases reguladores de la concessió de subvenció nominativa. 

SISÈ. La competència per a la signatura d'aquest conveni se sustenta en la següent normativa:
De conformitat amb l'article 21.1 f) i s) de la Llei 7/1985, de 2 d'abril, reguladora de les Bases de Règim Local i conformement a la Llei 38/2003 de 17 novembre, General de Subvencions, correspon a l’ALCALDE, però en virtut de les delegacions de competències efectuades per decret de l’alcaldia 2023-1240, de 29 de juny de 2023, la Junta de Govern Local és competent per a l’adopció del present acord.  
 
Així doncs, i de conformitat amb el que es disposa en l'article 22.2 a) de la Llei 38/2003 de 17 de novembre, General de Subvencions i amb l'anteriorment exposat, les parts acorden subscriure el present Conveni, el que es regirà per les següents clàusules.
 
CLÀUSULES
 
PRIMER. Es determina que l'objecte de la subvenció és donar suport a l’entitat beneficiària en les seves activitats per a la defensa, preservació, conservació i promoció del patrimoni arqueològic, arquitectònic, documental i cultural d’interès històric de titularitat municipal i en particular del Castell del Catllar.  
SEGON. El beneficiari de la subvenció és la Fundació Castell del Catllar, corresponent-li una quantia individualitzada de 10.000,00€ d'acord amb l'assignació pressupostària de l’any 2025.
TERCER. El crèdit pressupostari al qual s'imputa la despesa és 334/48203.
QUART. L'entitat beneficiària realitzarà, entre altres, les activitats que es descriuen a continuació.

1. Donar publicitat del Castell i el municipi del Catllar 
1. Activitats didàctiques i pedagògiques destinades a les visites.
1. Llibre-conte sobre el castell

Les despeses subvencionables son:
Publicació llibre-conte sobre el castell.
Despeses inherents a la publicitat i promoció de llibre-conte.
D’acord amb l’article 31.7 de la Llei 38/2003, de 17 de novembre, General de subvencions, les despeses de gestoria són subvencionables si estan directament relacionades amb l’activitat subvencionada i són indispensables per a l’adequada preparació o execució de la mateixa. 

Les despeses no subvencionables son:
No seran despeses subvencionables les indicades en l’article 31 de la Llei 38/2003, de 17 de novembre, General de subvencions i entre altres les actuacions/despeses que es detallen a continuació:
Despeses de funcionament ordinari de la Fundació (bancs, telèfon, aigua, llum...).
 
CINQUÈ. Els període d'execució de les activitats subvencionades serà durant l’exercici 2025, sense possibilitat de pròrroga.

SISÈ. Les obligacions de l'entitat beneficiària seran les establertes en l'article 14 de la Llei 38/2003 de 17 de novembre, General de Subvencions i en concret al compliment de les següents obligacions específiques: 
 
- Realitzar l'activitat subjecta a subvenció durant l'exercici 2025, i justificar davant l'òrgan concedent, el compliment dels requisits i condicions, així com la realització de l'activitat i el compliment de la finalitat que determinin la concessió de la subvenció.

- Publicar i fer difusió de la subvenció rebuda com a mínim en una xarxa social. La noticia ha de contenir informació detallada (import subvenció, així com els seus usos, de forma clara i entenedora). S’haurà d’acompanyar de fotografies que il·lustrin les activitats/treballs realitzats i els resultats finals. El text d’aquesta publicació i de qualsevol altra informació en què s’esmenti l’actuació subvencionada ha d’anar acompanyada de la frase “Aquesta actuació compta amb la col·laboració de l’Ajuntament del Catllar.”

- Indicar en els fullets, cartells, espai web, altres mitjans de difusió, documentació promocional i material utilitzat en el desenvolupament de l'activitat subvencionada que “Aquesta actuació compta amb la col·laboració de l’Ajuntament del Catllar.”

SETÈ. Aquesta subvenció és compatible amb altres subvencions, ajudes, ingressos o recursos per a la mateixa finalitat procedents de qualssevol Administració o ens públics o privats, nacionals, de la Unió Europea o d'organismes internacionals, per la part no subvencionada. No obstant això, en cap cas, la suma de tots els ingressos obtinguts, pel mateix objecte, pot superar el cost de l’actuació/ns. 

VUITÈ. L'import de la subvenció s'abonarà amb càrrec als crèdits que figuren al pressupost de despeses, aplicació pressupostària 334/48203, destinats a tals finalitats i el pagament es realitzarà a favor de l'entitat beneficiària amb càrrec a l'exercici 2025 previ compliment dels requisits exigits per al pagament de subvencions en la normativa vigent.
Es permeten pagaments de bestretes. 
En qualsevol cas, previ pagament de la subvenció l'entitat beneficiària haurà d'acreditar que es troba al corrent en el compliment de les seves obligacions tributàries i enfront de la Seguretat Social.

NOVÈ. El beneficiari haurà de justificar el compliment de les condicions imposades i de la consecució dels objectius previstos en aquest conveni de conformitat amb l'article 30 de la Llei 38/2003, i com a màxim el 30 de novembre de 2025 utilitzant el model de compte justificatiu creat a tal finalitat signat per la persona que ostenti la representació legal del beneficiari, acompanyat de la documentació requerida. El compte justificatiu inclou:

a) Una memòria d'actuacions, justificativa del compliment de les condicions imposades en la concessió de la subvenció, amb indicació de les activitats realitzades, dels resultats obtinguts i de les desviacions esdevingudes respecte als resultats previstos. 
b) Una memòria econòmica, que contingui una relació numerada seqüencialment de les despeses realitzades, ordenades, juntament amb els justificants de pagament corresponents. L'import total dels ingressos, no superarà el total de les despeses necessàries per a la realització de l'activitat.
c) Declaracions responsables
d) Evidències de publicitat.

Tal i com s’estableix en les bases d’execució, en cas que una subvenció s’hagi atorgat dins del quart trimestre de l’exercici del pressupost, i al finalitzar l’exercici no s’hagi justificat, es prorroga automàticament el termini de la justificació per la meitat del mateix i sempre que amb això no es perjudiquin drets de tercers.

DÈCIM. El règim jurídic aplicable serà l'establert en aquest Conveni, en la Llei 38/2003, de 17 de novembre, General de Subvencions i en la seva normativa de desenvolupament, en les bases d’execució del pressupost sense perjudici d'allò que s'ha fixat com a legislació estatal bàsica en els articles 47 a 53 de la Llei 40/2015, d'1 d'octubre, de Règim Jurídic del Sector Públic. 
 
I en prova de conformitat, se signa el present Conveni, per duplicat, en el lloc i data a dalt indicat.

